Diari Oficial de la Generalitat Valenciana


Sumari del DOGV 8679, del 18-11-2019 (2019/10400)

RESOLUCIÓ de 14 de novembre de 2019, del conseller d'Educació, Cultura i Esport, per la qual es regulen les seccions de les escoles oficials d'idiomes.
-------------------------------------------------------------------------------------------------------------------------------------------------------

### Dades del document

Número de DOGV
:   8679

Data del DOGV
:   18-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10487


Data del document
:   14-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació escolar
    * ensenyament d'idiomes
    * legislació
    * personal docent
    * planificació educativa
    * centre d'ensenyament
    * organització de l'ensenyament

RESOLUCIÓ de 14 de novembre de 2019, del conseller d'Educació, Cultura i Esport, per la qual es regulen les seccions de les escoles oficials d'idiomes. [2019/10761]  
PREÀMBUL  
  
El Decret 167/2017, de 3 de novembre de 2017, del Consell, pel qual s'aprova el Reglament orgànic i funcional de les escoles oficials d'idiomes, estableix en l'article 5 el concepte de secció de les escoles oficials d'idiomes, les característiques i el tipus de dependències on poden estar ubicades. Així mateix, explicita que la conselleria competent en educació, mitjançant una resolució, pot crear i suprimir seccions de les escoles oficials d'idiomes als municipis on siga convenient per necessitats de planificació educativa, sempre d'acord amb el mapa d'escoles oficials d'idiomes aprovat. En l'article 6 del mateix decret es marca la necessitat de l'elaboració d'un mapa d'escoles oficials d'idiomes i les seues seccions fonamentat en criteris territorials, poblacionals, culturals i d'impacte econòmic, per part de la conselleria competent en matèria d'educació.  
  
L'Ordre 3/2019 de la Conselleria d'Educació, Cultura i Esport, per la qual s'estableix la distribució geogràfica de les escoles oficials d'idiomes, estableix en l'article segon la informació referida a les ubicacions i condicions d'ús de les seus, seccions i altres ubicacions. En el punt 6 del mateix article s'explicita que la regulació de les seccions i d'altres ubicacions es farà mitjançant una resolució de la conselleria competent en matèria d'educació.  
Per tot això, de conformitat amb el que preveu l'article primer de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana (DOGV 2657; 31.12.1995), a proposta de la Direcció General de Centres Docents, i en virtut de les facultats conferides per l'article 28 de la Llei 5/1983, de 30 de desembre, del Consell, resolc:  
  
  
Únic  
La informació referida a les seccions de les escoles oficials d'idiomes i a altres ubicacions per als seus ensenyaments, amb el codi de l'escola oficial d'idiomes de la qual formen part, així com la seua ubicació i els idiomes que hi són impartits, figuren a l'annex únic d'aquesta resolució. En aquelles seccions la ubicació de les quals estiga situada en un edifici municipal, això s'indicarà de manera expressa.  
  
De conformitat amb el que estableixen els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs d'alçada davant del secretari autonòmic d'Educació i Formació Professional en el termini d'un mes a comptar de l'endemà de publicar-se, o directament un recurs contenciós administratiu davant del jutjat contenciós competent en el termini de dos mesos a comptar de l'endemà de publicar-se.  
  
València, 14 de novembre de 2019.- El conseller d'Educació, Cultura i Esport: Vicent Marzà i Ibáñez.